DOREEN VIRTUE

GYÓGYÍTÁS
ANGYALOKKAL

Kérd az angyalok segítségét
életed minden területén!

ÉDESVÍZ KIADÓ
BUDAPEST

A fordítás az alábbi kiadás alapján készült:

Doreen Virtue PhD. / Healing with the Angels

How the Angels Can Assist You in Every Area of Your Life

Hay House Inc., USA, 1999

A Hay House-rádió a www.hayhouseradio.com

internetes oldalon érhető el.

Fordította

Szabó Zsuzsanna

Szerkesztette

Molnár Eszter

Copyright © Doreen Virtue PhD., 1999

Hungarian translation © Szabó Zsuzsanna, 2014

Hungarian edition © Neemtree Corporation AG, 2014

Cover design © Neemtree Corporation AG, 2014

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve az internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat: Békyné Kiss Adrien

ISBN 978-963-529-291-2 (epub)

ISBN 978-963-529-292-9 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

A menny és a föld angyalainak.
Köszönöm mindazt a szeretetet,
odaadást és szolgálatot, amit kapok tőletek.
Kérlek, legyetek türelmesek hozzánk.
Még meg kell tanulnunk hálás szívvel fogadni
ajándékaitokat.

Köszönetnyilvánítás

Köszönettel tartozom Istennek, a Szentléleknek, Jézusnak, Frederique-nek, Pearlnek, valamint további segítőimnek és angyalaimnak. Hálás szívvel gondolok a következő emberekre: Louise L. Hay, Reid Tracy, Jill Kramer, Christy Salinas, Jeannie Liberati, Jenny Richards, Margarete Nielsen, Jacqui Clark, Kristina Tracy, Karen Johnson, Ron Tillinghast, Joe Coburn, Anna Almanza, Suzy Mikhail, Adrian Sandoval és Lisa Kelm.

Különösen köszönöm az angyali segítséget, amelyet tőletek kaptam: Steve Prutting, Charles Schenk, Bronny Daniels, Janine Cooper és Jennifer Chipperfield. Hálás köszönetem minden csodálatos férfinak és nőnek, akinek az angyalok segítségével jósolhattam, és angyali áldásom kísérje klienseimet és tanítványaimat, akik megengedték, hogy történetüket papírra vessem.

Bevezetés

Nem képzelődsz. Az angyalok valóban itt vannak közöttünk. Jelenlétük dominánsabb, mint valaha. Egyre több ember számol be arról, hogy találkozott ezekkel az égi lényekkel. Találkozásaik során az angyaloktól aktuális élethelyzetükkel kapcsolatos üzenetet, gyógyító energiát és életmentő segítséget kaptak.

Miért jelent meg hirtelen ennyi angyal a földön? Részben azért, mert isteni segítségért imádkoztunk, részben pedig azért, mert Isten és az angyalok pontosan tudják, hogy eljött az ideje, hogy meggyógyítsuk magunkat, életünket és az egész világot. Az ezredforduló idején az angyalok segítettek megbirkózni a kihívásokkal és a csapásokkal, amelyek megakadályozzák, hogy magasabb szinten létezhessünk.

Az angyalok azért jönnek el hozzánk, hogy megtanuljuk: Isten szeretete a válasz minden kérdésre és problémára. Felszabadítanak bennünket a félelem negatív hatása alól. Az angyalok rendkívüli gyógyító erővel bírnak. Ha együttműködsz velük, felgyorsíthatod gyógyításuk hatását. Minél többször hívjuk be az angyalokat életünkbe, az annál hamarabb tükrözi vissza a mennyország ragyogását.

Az angyalok gyógyító ereje határtalan. Segítenek meggyógyítani emberi kapcsolatainkat, karrierrel kapcsolatos problémáinkat, pénzügyi helyzetünket, lakhatási gondjainkat, és képesek elhárítani bármilyen más, számunkra zavaró körülményt. Ha segíteni szeretnénk az angyaloknak abban, hogy segítsenek nekünk, csupán az alábbi egyszerű lépéseket kell követnünk:

1. Kérd! – A szabad akarat törvénye kimondja, hogy az angyalok kifejezett engedélyünk nélkül nem avatkozhatnak bele az életünkben zajló eseményekbe. Kivételt képez, ha életveszélyes helyzetbe kerülünk, és még nincs itt az ideje, hogy itthagyjuk ezt a földi világot. Minden más esetben kifejezetten kérnünk kell a segítségüket.

Most bizonyára azon tűnődsz, hogyan kérhetnéd az angyalok segítségét. Nincs szükség ehhez különleges megszólításra. Egyszerűen gondold ezt: Angyalok!, és azonnal válaszolnak hívó szavadra. Mindannyiunknak van két vagy több őrangyalunk, akik születésünktől halálunk pillanatáig kísérik utunkat. Bármit teszel, mondasz vagy gondolsz, az angyalok soha nem hagynak cserben, és szeretetük is teljes mértékben független cselekedeteidtől. Feltétel nélkül és kimondhatatlanul szeretnek téged!

Kérhetsz további angyalokat is. Fordulhatsz Istenhez, hogy küldjön hozzád angyalokat, vagy közvetlenül az angyalokat is megkérheted, hogy segítsenek neked. Mindegy, melyik utat választod, mert az angyalok mindig Isten akaratának engedelmeskednek. Isten pedig azt akarja, hogy az angyalok mindig a rendelkezésedre álljanak, valahányszor szükséged van rájuk.

2. Add át a problémádat! – Mielőtt Isten és az angyalok megoldhatnák aktuális problémádat, teljesen át kell adnod nekik. Ezt leginkább egy levél feladásához tudnám hasonlítani. Ki kell adnod a kezedből a levelet, hogy a posta kézbesíthesse a címzettnek. Oly gyakran kérünk Istentől segítséget. Mégsem hagyjuk, hogy az angyalok segítsenek, mert két kézzel kapaszkodunk a problémánkba, és ezzel akadályt gördítünk segítő szándékuk útjába. Ha tényleg segítségre vágysz, engedd el és add át a problémát Istennek és az angyaloknak!

3. Bízz Istenben! – Nem adhatunk pontos instrukciókat Istennek és az angyaloknak az általunk várt megoldással kapcsolatban. Bízz benne, hogy Isten végtelen bölcsessége és kreativitása jobb megoldást fog találni számodra, mint amilyen egy földi halandónak egyáltalán eszébe juthat. Vésd az eszedbe: Isten azt akarja, hogy boldog légy.

4. Kövesd az isteni iránymutatást! – Miután átadtad a problémát Istennek és az angyaloknak, néhány dolgot te is tehetsz a probléma megoldása érdekében. Ehhez iránymutatást fogsz kapni egy sugallaton, álmon, látomáson vagy hatodik érzékeden keresztül.

Ha bizonytalan vagy az üzenetek eredetét illetően, kérj megerősítést Istentől. Isten és az angyalok mindig szeretetteljes és támogató üzeneteket küldenek neked. Ha ijesztő vagy sértő iránymutatást kapsz, semmi esetre se kövesd! Ha Isten ott van a szívünkben és a gondolatainkban, nem kell aggódnunk, hogy a bukott angyalok keresztezik az utunkat. Az isteni szeretet az egyetlen létező erő. A félelem és sötétség gondolatformái pusztán illúziók. Csak akkor árthatnak nekünk, ha energiát adunk nekik. Ezért miután segítséget kértél az angyaloktól, keresd az isteni iránymutatás üzeneteit, amelyek elvezetnek az adott helyzet optimális megoldásához. Az iránymutatás jelenti a választ az imádra. Segíts magadon, és Isten is megsegít. Néha ez bizonyos dolgok megtételét kívánja tőled. Az angyalok például azt kérik majd, hogy menj el egy bizonyos helyre, vagy hívj fel valakit.

Más esetben szívedre és elmédre lesz szükség, például amikor az angyalok azt kérik, bocsáss meg valakinek vagy akár saját magadnak. Bármilyen üzenetet közvetítsenek is neked, tudd, hogy azok forrása mindig minden gyógyítás és megoldás Forrása. Az iránymutatást követve élethelyzeted teljes mértékben meg fog oldódni. Az angyalok számára nem létezik túl egyszerű vagy túl bonyolult feladat. Akár parkolóhelyet keresel, akár pénzre van szükséged a számláid kifizetéséhez, vagy jobb egészségre vágysz, az angyalok boldogan támogatják erőfeszítéseidet. Legnagyobb örömük az, ha boldognak látnak, ezért bármit megtesznek, amivel jókedvre deríthetnek, feltéve, hogy az nem akadályozza Isten szándékait. Tulajdonképpen azért születtél erre a földre, hogy boldog légy. Megérdemled a boldogságot.

Mások gyógyítása

Mi van, ha mások gyógyításához kérsz segítséget az angyaloktól? Mondjuk, azt szeretnéd, hogy segítsenek egy rászoruló szeretteden, vagy a híradóban hallottál valakiről, akinek szíven ütött a sorsa.

Mindig szeretetteljes dolog mások javára angyali segítséget kérni Istentől. Ez nem jelenti a másik személy szabad akaratának megsértését, hiszen majd ő eldönti, hogy követi-e az angyali iránymutatást. Kitűnő ötlet arra kérni az angyalokat, hogy vegyék körül azt, akin segíteni szeretnél. Isten különösen gyorsan reagál erre a kérésre, amikor a szülők kérnek angyali „felügyeletet” gyermekeiknek.

Az angyalok soha nem írják felül Isten akaratát. Ha eljött az „idő”, és szerettednek mennie kell, az angyalok kellemessé és örömtelivé teszik a földön töltött utolsó napjait. A legcsodálatosabb ima, amely ilyenkor elhagyhatja ajkad, a következő: „Legyen meg a Te akaratod.” Így megkíméled magad a felesleges aggódástól, és biztos lehetsz abban, hogy Isten tökéletes gondját viseli szerettednek.

Rafael arkangyal: a legfőbb gyógyító

Betegség és fájdalom vagy bármely más fizikai megpróbáltatás esetén nincs jobb gyógyító az angyali birodalomban, mint Rafael arkangyal. Azonnal enyhíti a szenvedést. Neve is azt jelenti: ’Isten meggyógyít’. Rafael gyönyörű, smaragdzöld gyógyító energiától ragyog. Az arkangyalok gyakran ezzel a fénnyel veszik körül a fájdalmas testrészeket. A fény fájdalomcsillapító balzsamként szolgál, gyors és teljes gyógyulást hoz.

Rafael, mint a spirituális világ lakói általában, egyszerre tud jelen lenni mindenkinél, aki a segítségét kéri. Az idő és tér korlátai rá nem vonatkoznak. Soha nem kell attól tartanod, hogy más, esetleg fontosabb feladatokról vonod el a figyelmét.

A gyógyító arkangyal abban a pillanatban melletted terem, amint a segítségét kéred. Hívhatod gondolatban, de akár hangosan is: „Rafael, kérlek segíts!” Ha kéred, szeretteid segítségére siet.

Rafael csodálatos gyógyító. Mint egy spirituális sebész, testedből-lelkedből kiűzi a félelmet és a sötétséget. Néha azonban előfordul, hogy Rafaelért kiáltunk, azután mégis akadályozzuk a gyógyításban. Például nem engedjük, hogy hozzáférjen „sötét titkainkhoz”, és kitakarítsa azokat belőlünk. Vagy azzal próbálunk segíteni neki, hogy irányítjuk. Ilyenkor legjobb szándékunk ellenére az útjába állunk. Következésképpen, ha már Rafael segítségét kéred, nyisd meg előtte szívedet, lelkedet, testedet. Így tudja betölteni igazán isteni küldetését, hogy minden szinten meggyógyítson.

Legyen szó apróságról vagy halálos betegségről, kérd Isten és az angyalok segítségét. Nem akarják, hogy olyan sokáig várjunk ezzel, amíg a végén kétségbeesésünkben vagy félelmünkben már nem merünk segítséget kérni. Ahogy az angyalok sugalmazták Angyali üzenetek című könyvemben:

Amint belső fájdalmad tudatára ébredsz, kérd Isten angyali teremtményeinek segítségét. Ha van egy házad, és füstszagot érzel, nem várod meg, hogy a lángok az egész házat beborítsák, hogy kihívd a tűzoltókat. Akkor már nincs sok értelme telefonálni. Ne várd meg, amíg úrrá lesz rajtad a bénító félelem, már előtte kérd Isten segítségét.

Abban a pillanatban küldi hozzád a segítséget és vigaszt nyújtó angyalait. Lehet, hogy még percekig nem érzed szerető karjai ölelését, mert megrekedsz a félelem és mennyország rétegei között. A legbölcsebb, ha megtanulod figyelemmel kísérni a közérzetedet, és nem habozol szükség esetén angyali segítséget és vigasztalást kérni.

Tanuld meg jól ezt a leckét, drága gyermekem, és gondoskodj belső lényedről: szükség esetén mindig kérj segítséget. Így a félelem tengerének hullámai nem dobálnak majd, mindössze lágy ringatózást érzel, amely nem zökkent ki a lelki békédből.

Az angyalok azért vannak itt, hogy segítsenek neked meggyógyulni. Alig várják, hogy segíthessenek – csak kérned kell.

Első fejezet

A spirituális út áldásai
és kihívásai

Miért éreztél késztetést, hogy a spiritualitással foglalkozz? Az élet igazságait szeretnéd felfedezni? Boldogságra, kiteljesedésre és belső szeretetre vágysz? Egy tragédia vagy csodás véletlen késztetett arra, hogy felfedezd a létezés spirituális oldalát? Vagy mások példája ösztönzött: talán egy spirituális beállítottságú ember, akire felnézel?

Bármiért léptél is erre az útra, alapvetően az életedet szeretnéd jobbá tenni. Akár a megvilágosodást, akár válaszokat, új képességeket, belső békét keresel, úgy érzed, hogy a spiritualitás valami jót tartogat számodra.

A boldogság szent

Néhány kliensemet olyan vallás szellemében nevelték, amely beléjük sulykolta, hogy a szenvedés erény. Ez a hitrendszer a mártíromság melegágya, amelynek egyenes következménye a bűntudat, a félelem és a neheztelés. Amikor ezek az emberek spirituális útra térnek, amely boldogságot és bőséget ígér, feszültek lesznek. Titokban azon tűnődnek: Vajon a boldogság és a bőség nem „bűnös” célok?

A kereszténység tanítása szerint könnyebb egy tevének átmenni a tű fokán, mint egy gazdag embernek bejutni a mennyek országába. Máshol Jézus mégis azt hangsúlyozza, hogy kopogtassunk, és ajtót nyitnak nekünk. Újra meg újra felhívja a figyelmet arra, hogy ha hitünk van, anyagi szükségleteink is mindig kielégülnek.

A spirituális úton járók nagy része egyetért abban, hogy Jézus nem akarta a pénzt gonosz dologként beállítani. Inkább arra gondolt, hogy ha valaki a pénz megszállottja, az nehezebben éri el a boldogság állapotát itt, a földön és a túlvilágon egyaránt. Azonban a pénz megszállottjának lenni kétirányú utca: akik folyamatosan azon rettegnek, hogy lesz-e elég pénzük ahhoz, hogy kifizessék a számláikat, spirituálisan egyenértékűek azokkal, akik megszállottan gyűjtik a pénzt. Mindkét típus attól retteg, hogy nem lesz elég pénze. Ez a mögöttes félelem az örök boldogtalanságuk gyökere.

Ha hiszünk abban, hogy a szenvedés és a hiány normális vagy az Isten által ránk mért próbatétel, elfogadjuk a fájdalmat az élet részeként. Ha azonban abban hiszünk, hogy Isten tiszta szeretet, és Isten a saját képére és hasonlatosságára teremtett bennünket, ebből egyenesen következik, hogy sem fájdalmat, sem korlátozásokat nem teremtett.

Istennel, az angyalokkal és Jézussal folytatott hosszú beszélgetéseim során arra a következtetésre jutottam, hogy Isten nem akarja, hogy bármiért is szenvedjünk. Isten, mint minden szerető szülő, azt akarja, hogy boldogságban, békében és biztonságban éljünk. Azt akarja, hogy időnket és energiánkat természet adta képességeink kiaknázásával mások megsegítésére fordítsuk. Amíg mi másokon segítünk, Ő elegendő időt, pénzt, intelligenciát, kreativitást vagy bármi mást biztosít nekünk, amire csak szükségünk van ehhez a feladathoz. Isten tudja, hogy amennyiben azért aggódunk, hogy nem fogunk-e hiányt szenvedni valamiben, olyan időt és energiát pocsékolunk el, amelyet sokkal nemesebb célra is fordíthattunk volna.

Tehát Isten és az angyalok tényleg segíteni akarnak nekünk. Azonban a szabad akarat törvénye szerint csak akkor tehetik meg, ha megkérjük őket. Ebből a könyvből megtanulhatod, milyen tapasztalatokkal gazdagodik az, aki kéri Isten és az angyalok segítségét.

Angyalok és az ezredforduló

Rendkívül szerencsésnek mondhatod magad, hogy az emberi történelem során pont most élsz. Tulajdonképpen már az is maga a csoda, hogy megszülethettünk. Az angyaloktól tudom, hogy sokkal több lélek áhítozik a földi életre, mint ahány test rendelkezésre áll a leszületéshez. A lelkek sorban állva várják isteni leküldetésüket a földre. A tény, hogy emberi testben itt vagy, azt jelenti, hogy nyertes vagy. Isten kiválasztott, hogy ide gyere. Tudta, hogy sok olyan tulajdonságod és különleges képességed van, amelyből többi gyermeke hasznot húzhat.

Az angyalok a következőt üzenik neked:

Te is, mint mindenki más, aki ebben az időben testet öltött a földön, Isten szent és tökéletes gyermeke vagy. Tudjuk, hogy nem mindig érzed magad tökéletesnek és szentnek, és sokszor nem is viselkedsz ennek megfelelően. Mindezek ellenére Isten a lelkedet szó szerint „a maga hasonlatosságára” teremtette. Isteni esszenciát vagy fényt tartalmaz, amelyet soha semmi ki nem olthat, be nem mocskolhat vagy el nem vehet tőled. Bármit teszel is, isteni örökségedet senki el nem veheti tőled.

Azért jó most élni, mert egy olyan korszak végéhez közeledünk, amelyben az emberiség spirituális tudatosságot nélkülözve, agresszív állatként viselkedett. Olyan korszak küszöbén állunk, amelyben együttes erővel visszaszerezzük intuitív és gyógyító képességeinket. Légy résen, mert a világ drasztikusan meg fog változni, amikor elérjük azt a szintet, hogy az intuitív képességet természetesnek tartjuk.

Gondolj csak bele, milyen lenne egy olyan világban élni, ahol mindenki remek intuitív képességekkel rendelkezik. Minél inkább elfogadjuk, hogy az intuíció velünk született képességünk, annál nyitottabbak leszünk az isteni és telepatikus kommunikációra. Híres amerikai egyetemeken (Princeton, Nevadai Egyetem, Ohiói Egyetem, Cornell) végzett tudományos kísérletek bebizonyították, hogy mindannyiunkban ott rejlik a telepatikus üzenetek küldésének és fogadásának képessége. Azért mondom azt, hogy „ott rejlik”, mert mint minden adottság esetében, tudatában kell lennünk telepatikus képességünknek, és gyakorolnunk kell ahhoz, hogy mesterfokra fejleszthessük használatát.

Egyre több ember válik intuitívvá, és nyílik meg az isteni iránymutatás előtt. Magánpraxisomban megdöbbentő számú férfi- és női felsővezető kéri, hogy jósoljak neki angyalokkal. Ezek az emberek három-négy évvel ezelőtt talán még nem gondolkodtak el a halál utáni élet lehetőségéről, Istenről vagy a spirituális tanításokról. Most azonban, a spiritualitás reneszánszának kellős közepén a kollektív tudatosság az ég felé tör.

Gondolj bele egy pillanatra, milyen világban fogunk élni, amikor mindannyian visszaszerezzük természetes intuitív képességeinket. Nem leszünk képesek többé hazudni egymásnak (a „kegyes hazugság” fogalma és emléke a múlt ködébe vész majd), s ez határozott változásokat jelent majd a jog, az oktatás és a politika területén egyaránt. Ráadásul telekommunikációs eszközökre sem lesz szükségünk ahhoz, hogy beszéljünk egymással.

Meggyőződésem, hogy sokunk életcélja magában foglalja mások rávezetését a spirituális útra. Véleményem szerint sokan a mai napig nincsenek tudatában a bennük rejtőző Istenségnek és az ezzel járó képességeknek. Csak a testüket látják, és azt hiszik, tehetetlen fadarabként sodródnak az árban, kiszolgáltatva az áramlásnak. Isten és az angyalok szerint azonban ez nem így van. Ők pontosan tudják, hogy tudatos döntéseink és szándékaink alakítják a valóságunkat.

Szándékaid alakítják a valóságodat – tartja az angyalok egyik kedvenc mondása. Értelmezésük szerint a szívünk és lelkünk mélyén rejlő elvárásaink írják az általunk „életnek” hívott és megélt film forgatókönyvét. Ha minden helyzetben felteszed magadnak a kérdést: „Pontosan mit is várok el ettől a helyzettől?”, te leszel a világ legnagyobb teremtője. Miért? Mert az elvárásaid szó szerint meghatározzák azt, ami veled történik.

Finomhangolás

Spirituális tanulmányainknak megfelelően változik az ízlésünk is. Elveszítjük érdeklődésünket a hangulatjavító anyagok iránt, taszít bennünket a média által sugárzott erőszak, és megváltozik a viszonyunk barátainkkal és szeretteinkkel. Az angyalok mindezeket a „rezgésszint változásának” tulajdonítják. Azt mondják, minden ember rezgésszintjét látják, ahogy mi is láthatjuk egy ember agyhullámait a megfelelő készülék segítségével.

Az angyalok azt mondják, hogy rezgésszintünk gondolataink és érzelmeink függvényében változik. Az aggodalmaskodó, bosszankodó és zaklatott emberek rezgésszáma alacsony, míg a rendszeresen meditáló és imádkozó embereké magas. Amint rezgésszámunk emelkedik, a magas rezgésszámú emberekhez, ételekhez, helyzetekhez és energiákhoz vonzódunk. Ez azonban azt is jelenti, hogy többé nem tartjuk vonzónak egyes barátaink társaságát, vagy nincs kedvünk elmenni olyan eseményekre, amelyek nélkül régen létezni sem tudtunk.

Az egóval kapcsolatos problémákat – mint például düh, erőszak, hiánytudatosság (amikor csak a hiányban tudunk gondolkodni), áldozattudat (amikor azt hisszük, hogy mások irányítanak bennünket, vagy másokat hibáztatunk a boldogtalanságunkért), versengés, tisztességtelenség és féltékenység – körülvevő rezgések rendkívül alacsonyak. Ellenben a spirituális tudatosság – mint például meditáció, ima, odaadás, önzetlen szolgálat, önkéntesség, gyógyító munka, tanítás, szeretet megosztása és kifejezése – magas rezgéseket hordoz.

Az angyalok javaslata szerint rezgésszámunk magasan tartása érdekében igyekezzünk kerülni az alacsony rezgésszintű helyzeteket, különös tekintettel a különböző médiákban olvasható és hallható rossz hírekre.

A következőkben két angyalterápiás foglalkozás szövegét olvashatod, amelyben az angyalok megkérték klienseimet, hogy kerüljék a média ilyen fajtáit:

Doreen: Az angyalok üzenetet küldtek neked. Azt mondják, amikor híreket olvasol, hallgatsz, vagy a híradót nézed, az felzaklat, és akaratod ellenére csökkenti rezgésszintedet. Ez nagyon komoly figyelmeztetés. Az angyalok azt mondják: Ne vedd ezt könnyedén.

Barbara: Ebben van valami. Sokszor hallgatom a híreket a rádióban, és tényleg felidegesít. Azt hiszem, mostantól ritkábban fogom hallgatni.

Egy másik foglalkozáson az angyalok elmagyarázták, hogyan ásták alá kliensem önbecsülését a szappanoperák és más drámák negatív képei és üzenetei:

Michelle: Néha úgy érzem, csődtömeg vagyok. Nemcsak a saját magam, de a férjem és a lányom szemében is. Valamit rosszul csináltam, vagy nem csináltam valamit, amit kellett volna? Imádom a családomat, és bármit megtennék értük, de ami a férjemet illeti, megváltoztak a dolgok (szerintem). Valami hiányzik, és nem tudom, hogyan kaphatnám – kaphatnánk – vissza?

Doreen: Semmi rosszat nem tettél, bár az angyalok felhívják a figyelmemet arra, hogy a média nagyon rossz hatással van rád. Befolyásolja a gondolkodásmódodat, és ezáltal az életedet is. Sokat tévézel? [Michelle bólogat].

Úgy tűnik, elmerülsz a show-műsorokból származó negativitásban, és ez hatással van a gondolataidra és az életedre. Mi lenne, ha egy hétig nem tévéznél, és megfigyelnéd, tapasztalsz-e valamilyen változást?

Michelle megfogadta az angyalok tanácsát, és észrevette, hogy egy hét múlva már nem a legrosszabbra gondolt lépten-nyomon. Leszokott arról, hogy ostoba szappanoperák szűrőjén keresztül értékelje az életét, és végre meglátta a családi élet igazi szépségét.

DOREEN VIRTUE

Szüntelen éhség

Az ételek utáni sóvárgás jelentése és leküzdése

336 oldal
Keresd a weboldalunkon!
www.edesviz.hu

Doreen könyvében segít nekünk, hogy ráeszméljünk, hogy a különféle diéták, porok és pirulák igyekeznek megölni az étvágyat. Ez a megközelítés azonban hosszú távon nem működik. Ehelyett az étvágyunk gyógyítására van szükség egyfajta belső megközelítés segítségével. E könyv lapjain pontosan ezt a megközelítési módot ismerhetjük meg, és megtanulhatjuk értelmezni saját sóvárgásainkat. A könyvben található kérdőív segítségével kideríthetjük, milyen típusú érzelmi evők vagyunk, majd utánanézhetünk az egyes ételtípusok mögött húzódó jelentéseknek, hogy elemezhessük – és csökkenthessük – étvágyunkat.

DOREEN VIRTUE

Az angyalterápia kézikönyve

288 oldal
Keresd a weboldalunkon!
www.edesviz.hu

E-könyv
formátumban is kapható!

Doreen Virtue 1997 óta tart rendszeresen Angyalterápia® kurzusokat, amelyeken ezreknek tanítja meg az angyalok és arkangyalok segítségével végezhető spirituális gyógyítás és jóslás művészetét. A szemináriumain tanított eszközöket, szakmai fogásokat és gyakorlatokat gyűjtötte most össze ebben a számos részletre kiterjedő kézikönyvben. Akár gyakorlott spirituális gyógyító vagy, akár a veled született spirituális képességeidet szeretnéd továbbfejleszteni, ez a mű alapvető tudásforrás, amelyhez újra és újra visszatérhetsz.

DOREEN VIRTUE

Napi útmutatás az angyalodtól

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Minden reggel válassz ki egy lapot, és tartsd magadnál. Az angyalok még aznap eljuttatják hozzád a tökéletes választ a kérdéseidre, felébresztik benned a pozitív szándékot, segítenek a gyógyulásban és vágyaid megvalósításában.

DOREEN VIRTUE

Életcélok

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Ha ismered a célodat, az életed harmonikus és gazdag lesz a szó legtágabb értelmében. Doreen Virtue kártyái pontos és megbízható útmutatást adnak, hogy fölfedezhesd hivatásbeli és spirituális utadat az angyalok segítségével.

DOREEN VIRTUE

Felemelkedett mesterek

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Ismerd meg a különböző kultúrákból származó istenségek, szellemi tanítók útmutatásait. Ezek a mesterek segíthetnek megérteni életcélodat, erőt gyűjteni a jelentős lépések előtt, és megerősíteni különleges képességeidet.

A pakli 44 különböző kultúrából származó férfi- és női istenséget, szellemi tanítót ábrázoló gyönyörű festményt tartalmaz, ezek a mesterek segíthetnek megérteni életcélodat, erőt gyűjteni a jelentős lépések előtt, és megerősíteni különleges képességeidet.

DOREEN VIRTUE

Angyaltarot

Kártyacsomag útmutató kiskönyvvel

78 kártyalap
Keresd a weboldalunkon!
www.edesviz.hu

A pozitív szemléletű, szeretetteljes kártya – angyalok, arkangyalok, tündérek és sellők ábrázolásával – ösztönző útmutatással szolgál mindannyiunk számára akár mindennapjaink során, akár életünk nagy fordulópontjainál.

A tarot régóta nagy tiszteletnek örvendő jóslási módszer, amely részletes és pontos olvasatot tesz lehetővé. Doreen Virtue és Radleigh Valentine megalkották az első olyan tarot-kártyát, amely teljes mértékben pozitív szemléletű, szeretetteljes és méltó a bizalmunkra. A lapokon szereplő összes üzenet – ahogyan Steve A. Roberts képei is – pozitív és szépséges, miközben a kártyacsomag őrzi a hagyományos tarot-kártyák varázslatos hatékonyságát. Az útmutató könyvecske elmagyarázza a pontos olvasathoz vezető lépéseket, és bővebben kifejti az egyes lapok jelentését.

DOREEN VIRTUE

A szerelem angyalai

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Lobbantsd lángra a szerelmet a szerelem angyalai segítségével! Kérj útmutatást párkapcsolati kérdésekben a kerubok e különleges csoportjától, hiszen ők segíthetnek a helyes út kiválasztásában.

Ezek a jóskártyák segítenek, hogy könnyen kapcsolatba lépj az angyalokkal, hogy megválaszolják a szerelmi életeddel kapcsolatos kérdéseket önmagad és mások számára. Mint minden jóskártya esetén, ezzel a paklival sem tudsz hibázni.

DOREEN VIRTUE

Mágikus unikornisok

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Lobbantsd lángra a szerelmet a szerelem angyalai segítségével! Kérj útmutatást párkapcsolati kérdésekben a kerubok e különleges csoportjától, hiszen ők segíthetnek a helyes út kiválasztásában.

A Mágikus unikornisok jóskártyacsomag tanácsokkal lát el jelenlegi életviteleddel, jövőddel és spirituális utaddal kapcsolatosan. Az unikornisok rendelkeznek a legtisztább energiával az elementálok birodalmában, ez a tisztaság az oka többek között annak is, hogy miért szeretik őket ennyire a gyermekek, és miért bíznak meg bennük. Doreen Virtue legújabb kártyacsomagjának egyes üzeneteit és képeit kristály- és indigógyermekek sugallták, ebben is rejlik ennek a jóskártyának a különleges ereje.

DOREEN VIRTUE

Gyógyítás tündérekkel

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

A tündérek a Földanya sejtelmes, de nagyon is valóságos őrangyalai. Ők gondoskodnak a természet, az állatok és a növények egészségéről és biztonságáról, azonban egyre nagyobb szükségük van ránk, emberekre. A Gyógyítás tündérekkel Doreen személyes története arról, hogyan segítettek neki a tündérek megküzdeni egy fájdalmas válással, majd újjászületni és rátalálni az igazi, spirituális szerelemre.

DOREEN VIRTUE

A tündérek mágikus üzenetei

Jóskártya útmutató kiskönyvvel

44 kártyalap
Keresd a weboldalunkon!
www.edesviz.hu

Ez a mágikus üzeneteket közvetítő jóskártya-csomag egyaránt alkalmas kezdők és tapasztaltabb jóskártyahasználók számára is. A tündérek kedves természeti angyalok, akik nagyon közel állnak a földhöz, és ezért kiválóan gyógyítanak, és segítenek az olyan mindennapi aggodalmak esetén, amelyek a kapcsolatokra, az egészségre és a pénzügyekre vonatkoznak. Minden egyes lapon egy káprázatos tündérfestmény és egy neked szóló üzenet vagy válasz szerepel. Minden festmény és üzenet szólhat gyerekekhez és felnőttekhez egyaránt.

ÉDESVÍZ WEBÁRUHÁZ
AKCIÓK • INFORMÁCIÓK

csomagkuldo@edesviz.hu
00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu